[{"text_idx": "#000001", "text": "05. juulil Niitva\u0308ljal toimunud noorte aretajate infopa\u0308evale kogunes 13 huvilist. \u201cInternational Young Breeders\u201d programmi olime kutsunud tutvustama LWB to\u0303uraamatu meeskonna liikmed La\u0308tist, kes mullu rahvusvahelisel ts\u030cempionaadil esmakordselt osalesid.\nLa\u0308tlastel oli ettevalmistatud va\u0308ga po\u0303hjalik ja ohtra videomaterjaliga sisustatud ettekanne. Tutvustati noorte aretajate meistrivo\u0303istluste 4 distsipliini: teooriaku\u0308simustikku, mille la\u0308bito\u0308o\u0308tamine annab laiemad teadmised ko\u0303iges mis aretust puudutab; hobuse va\u0308limiku hindamist; vabahu\u0308ppe ja liikumise hindamist ning hobuse ka\u0308eko\u0303rval esitlemist- seda nii teoorias kui praktikas."}, {"text_idx": "#000002", "text": "Infopa\u0308ev algas va\u0308ga olulise ku\u0308simusega \u2013 miks me seda teeme? Sellele ku\u0308simuselegi oskasid la\u0308tlased vastuse anda \u2013 esiteks valitseb mo\u0303lemas naaberriigis u\u0308sna sarnane olukord, kus aretusega hakatakse, erinevalt paljudest La\u0308a\u0308ne-Euroopa maadest, tegelema n.o\u0308 nullist \u2013 omamata hobustega tegelemise traditsioone perekonna siseselt. Sellises olukorras on oluline, et korrektne teave klassikalistest vo\u0303tetest hobuste ka\u0308sitlemisel ja samuti koolitusvo\u0303imalused oleks noortele aretajatele algusest peale ka\u0308ttesaadavad. Teiseks loomulikult on programmist osavo\u0303tmine viis oma to\u0303uraamatu tutvustamiseks ning ka koht tulevastele aretajatele suhete loomiseks \u2013 sest usaldusva\u0308a\u0308rsed kontaktid on aretusmaailmas nagu igal alal edu aluseks."}, {"text_idx": "#000003", "text": "Teooriaku\u0308simustikud on leitavad IYB kodulehel ja esmapilgul tunduvad u\u0308sna lihtsad. La\u0308tlastele said nende so\u0303nul komistuskiviks mo\u0303ned hobumajanduse teemaga seotud ku\u0308simused. Kui ku\u0308simuste la\u0308bito\u0308o\u0308tamine ei anna ka uut informatsiooni siis inglise keelse aretusalase terminoloogia valdamist parandab kindlasti ka kogenud aretajatel.\nVa\u0308limiku ja vabaliikumiste/hu\u0308pete hindamiseks esitati na\u0308idisvideod, kus kirjeldati millele hobuse kehaehituses ta\u0308helepanu po\u0308o\u0308rata ja seletati lahti mida u\u0308ks vo\u0303i teine asi hobuse kehaehituses mo\u0303jutab ratsutamises ja vo\u0303istlusspordis. Vo\u0303imalus oli ka koheseks proovihindamiseks, kus videokohtunik po\u0303hjendas oma hindeid. Vo\u0303istlussituatsoonis toimub va\u0308idetavalt ko\u0303ik u\u0308sna kiirelt ja see on osalejatele pa\u0308ris strssirohke. Ku\u0308ll aga antakse vo\u0303imalus enne vo\u0303istlust oma hinneteskaalat kohtunike omadega kalibreerida nii o\u0308elda eelhindamisel kus kohtunikud avaldavad oma hinded ning neid on vo\u0303imalik vo\u0303rrelda. Po\u0303hjuseks see, et hindamise skaalad on erinevate maade kohtunikel erinevad \u2013 meil on na\u0308iteks 7 keskmine, Iirimaal aga on keskmiseks 5."}, {"text_idx": "#000004", "text": "Ko\u0303ige po\u0303nevam osa oli muidugi praktiline- hobuste ka\u0308eko\u0303rval esitamine. 2021. aastal Hollandis toimunud ts\u030cempionaadil olid olnud kuuldavasti pa\u0308ris suured ja energilised hobused mille to\u0303ttu nii mo\u0303nigi osaleja oli olnud suures ha\u0308das ja lausa kartnud. Hobuse esitlusel ja\u0308lgitakse, et esitlejal on hobune kontrolli all aga ta ei sekku liiga palju \u2013 ei pidurda hobust ei suust ega oma sammudega. Hinnatakse esitleja oskust vo\u0303tta kaalutletud riske ja teha o\u0303igeid otsuseid olukorrapo\u0303hiselt \u2013 na\u0308iteks energiliste hobuste oskuslik rahustamine ja laiskade ergutamine.\nMeie koolitus algas ratsmete o\u0303igesti ka\u0308tte vo\u0303tmisest ja nende abil hobuse ru\u0308hi korrigeerimistest, mis tuli teha alati nii, et kohtunike poolne ka\u0308si ei varjanud hobuse na\u0308gu. Kui asi ka\u0308pas said osalejad paari kaupa la\u0308bida kolmnurkse esitlusraja. Hobuse esitlejaga vo\u0303rdselt olulise to\u0308o\u0308 teeb a\u0308ra assistent. Ko\u0303ik osalejaid said mo\u0303lemaid \u201cameteid \u201cproovida."}, {"text_idx": "#000006", "text": "La\u0308tlased muljetasid, et hobuse esitlemine vo\u0303ib olla va\u0308ga nu\u0308ansirikas ja nemadki on alles algajad. Aga usuvad, et iga korraga saab vo\u0303istlusel osaledes teada u\u0308ha uusi ja uusi nippe kogenenumate meeskondade ja\u0308lgimisel. Mo\u0303ned nipid mis nad meile edasi andsid toome siiski a\u0308ra:"}, {"text_idx": "#000007", "text": "Hobuse peab saama kohtunike ette seisma mo\u0303ne u\u0308ksiku korrigeerimisega. Parem seisku hobune mitte ideaalselt kui, et toimub liiga palju korrigeerimist ja sa\u0308ttimist\nSammus liikumiste korrektsuse esitlemisel ko\u0303nnib esitleja kohtunikest eemale vo\u0303imalikult sirgelt \u2013 abiks on see kui vo\u0303tta taamal sihtpunkt ja liikuda otsustavalt selles suunas. Hobust ei vaata.\nSammu pikkuse esitlemisel peab esitleja astuma ise pikkade aga mitte kiirustavate sammudega.\nTuleb teada oma hobuse plusse ning miinuseid ja neid esitledes vastavalt kas peita vo\u0303i esile tuua \u2013 na\u0308iteks va\u0308ikesel vo\u0303i allama\u0308ge hobusel hoida ratsmetega paremat ru\u0308hti (pea u\u0308leval) aga ko\u0303ik see peab toimuma na\u0308htamatult.\nVasakut ka\u0308tt kasutatakse seda to\u0303stes hobuse silma juurde hobuse po\u0308o\u0308ramisel \u2013 na\u0308iteks nurkades ja po\u0308o\u0308retel, hobune po\u0308o\u0308rab alati pa\u0308ripa\u0308eva nii, et esitaja teeb tema u\u0308mber suurema kaare\nAssistent ja\u0308lgib hobuse iseloomu. Vajadusel avab ergutamiseks piitsa, energilisemate hobuste puhul ei liigu liiga hobuse la\u0308hedal, ja\u0308a\u0308b kaugemale, u\u0308heski situatsioonis ei varja hobust kohtunike eest."}, {"text_idx": "#000008", "text": "Pa\u0308eva lo\u0303pus lasime osalejatel ennast tutvustada arutasime u\u0308heskoos mis vo\u0303iks olla ja\u0308rgmised sammud programmis. Vo\u0303imalik, et selleks on va\u0308limiku ja liikumiste hindamise koolitus ning oleme ka oodatud su\u0308gisel osalema La\u0308ti kohalikel meistrivo\u0303istlustel va\u0308ljapool arvestust, et esimene maik suhu saada."}, {"text_idx": "#000009", "text": "Kui meie hulgas leidub kasvatajaid kes oleksid huvitatud oma piirkondlikel u\u0308levaatustel hobuste esitlemise kiirkoolitusest endale vo\u0303i nooremale generatsioonile siis palume u\u0308levaatuse registreerimisel julgelt ma\u0308rku anda. Vo\u0303ime leppida kokku, et u\u0308levaatuse alguses kulutame pooltunnikese koolitusele."}]